Hartonworks எனும் நிறுவனம் 2011-ம் ஆண்டு Rob Bearden என்பவரால் உருவாக்கப்பட்டது. இவர் இந்நிறுவனத்தை Yahoo-வுடன் இணைந்து, Hadoop உருவாக்கத்திற்கு உதவிய அதே மென்பொருளாளர் குழுவை வைத்து உருவாக்கினார். இந்நிறுவனம் பெரிய தரவு மேளாண்மைக்காக Apache-ன் hadoop கருவிகளில் ஒருசில முக்கியக் கருவிகளை இணைத்து ஒரு கட்டமைப்பாக நமக்கு வழங்குகிறது. இதன்மூலம் பயணர்கள் அவர்களுக்கு வேண்டிய கருவிகளை தனித்தனியாக சிரமப்பட்டு நிறுவத் தேவையில்லை. இந்தக் கட்டமைப்புக்குள் சென்று வேண்டிய கருவிகளைத் தேர்வு செய்தால் போதுமானது. அவை அனைத்தும் சுலபமாக எவ்விதப் பிரச்சனையும் இல்லாமல் நமது கணினியில் நிறுவப்பட்டுவிடும். இதுவே HDP (Hartonworks Data Platform) என்று அழைக்கப்படுகிறது. Ambari என்பது HDP-ஐ நிறுவி மேளாண்மை செய்யும் வேலையை பயணர்களுக்கு சுலபமாக்குவதற்காக உலாவி வழியே 8080-எனும் port-ல் இயங்குகின்ற ஒரு கருவி ஆகும்.